Ole-Martin Ihle

Ole-Martin Ihle (født 1977) er en norsk journalist, tv-produsent, manusforfatter og sakprosaforfatter som har vært tilknyttet NRK i flere år. Han er blant annet kjent som manusforfatter for komiserien Våre beste år, som forøvrig var løst basert på hans bok Da He-Man kom til Norge. Han var også sentral i produksjonen av den omstridte faktaserien Hjernevask.

 Liv og virke 
Han har mastergrad i African-American Studies fra New York University, der han var Fulbright-stipendiat i 2004–2006.

Ole-Martin Ihle står, sammen med Harald Eia, bak programserien Hjernevask, som ble vist på NRK1, våren 2010. Han har også vært medvirkende til programmer som Store Studio, Trygdekontoret, Brille og Sånn er Norge. Han er tidligere redaktør i magasinet Alfa, og har skrevet for blant annet Morgenbladet, Samtiden, Natt&Dag og D2. 

Ihle har utgitt flere bøker, deriblant Da He-Man kom til Norge: en fortelling om å vokse opp på 80-tallet   som er inspirasjonen bak TV-serien Våre beste år som hadde premiere på NRK høst 2024. Ihle er selv en av serieskaperne og manusforfatterne til serien.     

 Bibliografi
Mysteriet Norge: hvordan et fattigfolk i nord ble verdens rikeste, frieste og lykkeligste mennesker (med Harald Eia), Strawberry Publishing 2020. 
Endelig mandag! 10 leveregler for å elske hverdagen og nå målene du har satt deg (med Petter Stordalen), Pilar 2019
Da He-Man kom til Norge: en fortelling om å vokse opp på 80-tallet, Kagge Forlag 2018.
Hva forskes det på her? – og andre ting du ikke visste at du lurte på (med Harald Eia), Kagge Forlag 2016.
 Folk flest sover ikke nakne – og 149 andre fakta om det norske folk (med Harald Eia og Nils Brenna), Gyldendal 2013.
Født sånn eller blitt sånn? – utro kvinner, sjalu menn og hvorfor oppdragelse ikke virker (med Harald Eia), Gyldendal 2010.

 Referanser 

 Eksterne lenker 


Kategori:Norske sakprosaforfattere
Kategori:Norske TV-produsenter
Kategori:Norske manusforfattere
Kategori:Norske kulturjournalister
Kategori:NRK-journalister
Kategori:Programskapere for NRK
Kategori:Personer fra Oslo